DECRETO 139/2004, 17 de xuño, polo que se acordan as cesións en propiedade, a título gratuíto, dos predios 926, 1.176, 1.202 e 1.575, da zona de concentración parcelaria de Santa Baia de Oroso, A Gándara, Deixebre, Trasmonte (Oroso).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 06/07/2004

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
O Concello de Oroso solicitou a cesión en propiedade duns inmobles situados no seu termo municipal, os predios sobrantes nº 926, 1.176, 1.202 e 1.575 das zonas de concentración parcelaria de Oroso, A Gándara, Deixebre, Trasmonte que pertence á Comunidade Autónoma de Galicia en virtude do disposto no artigo 31 da Lei 10/1985, de concentración parcelaria para Galicia.
Por orde da Consellería de Política Agroalimentaria e Desenvolvemento Rural, do 5 de novembro de 2003 (DOG nº 228, do 24 de novembro) declarouse a alienabilidade dos anteditos inmobles.
A Secretaría Xeral da Consellería de Política Agroalimentaria e Desenvolvemento Rural, tramitou o expediente de cesión de acordo co previsto nos artigos 83 e seguintes do Regulamento que desenvolve a Lei 3/1985, do 12 de abril, do patrimonio da Comunidade Autónoma de Galicia.
Por todo o exposto, de conformidade coa proposta do conselleiro de Política Agroalimentaria e Desenvolvemento Rural e logo da deliberación do Consello
da Xunta de Galicia, na súa reunión do día dezasete de xuño de dous mil catro,
DISPOÑO:
Artigo 1º
Acórdase a cesión en propiedade, a título gratuíto, a favor do Concello de Oroso dos seguintes bens inmobles:
1. Predio nº 926 da zona de concentración parcelaria de Oroso, A Gándara, Deixebre, Trasmonte, municipio de Oroso, que ten unha superficie de 3.640 m, que estrema: norte, Mª Pena Brea (923); sur, camiño; leste, arcebispado de Santiago de Compostela (925); oeste, José Pedrouzo Costa (898-2); inscrito no Rexistro da Propiedade de Ordes no tomo 740, libro 114, folio 35, predio nº 12.034.
2. Predio nº 1.176 da zona de concentración parcelaria de Oroso, A Gándara, Deixebre, Trasmonte, municipio de Oroso, que ten unha superficie de 16.720 m, que estrema: norte, Carmen Carballeiro Varela (1.173), José Dono Manteiga e outra (1.174), José Brea Dono (1.175), camiño; sur, Jesús Sande Couselo (1.182) e Fernando Cimadevila Álvarez (1.179); leste, José Brea Dono (1.175), Dolores Rearey Carballeiro (1.172) e Carmen Fernández Recarey (1.178); e oeste, camiño. Inscrito no Rexistro da Propiedade de Ordes no tomo 740, libro 114, folio 52, predio nº 12.068.
3. Predio nº 1.202 da zona de concentración parcelaria de Oroso, A Gándara, Deixebre, Trasmonte, municipio de Oroso, que ten unha superficie de 4.220 m, que estrema: norte, camiño; sur, José Calviño Rivera (1.203); leste, Dolores García Raña (1.201); oeste, camiño. Inscrito no Rexistro da propiedade de Ordes no tomo 740, libro 114, folio 53, predio nº 12.070.
4. Predio nº 1.575 da zona de concentración de Oroso, A Gándara, Deixebre, Trasmonte, municipio de Oroso, que ten unha superficie de 7.860 m, que estrema: norte, Nieves Viqueira Ferreiro (1.574; sur, Julio Barreiro Castro (1.576); leste, camiño; oeste, río Tambre. Inscrito no Rexistro da Propiedade de Ordes no tomo 740, libro 114, folio 72, predio nº 12.108.
Artigo 2º
A cesión en propiedade relacionada no artigo anterior queda sometida ás seguintes cláusulas:
a) Os fins das cesións serán a dedicación dos predios nº 926, 1.176, 1.202 e 1.575 a fins e servizos de interese socio-cultural.
b) Se os bens cedidos non se aplicaran ao fin sinalado dentro do prazo dun ano, contado desde o outorgamento das respectivas escrituras públicas, ou deixasen de estalo con posterioridade, se descoidasen ou utilizasen con grave quebranto, ou se incumprisen as condicións do acordo, consideraranse resoltas as cesións e os bens reverterán á Comunidade Autónoma de Galicia, de conformidade co
disposto no artigo 87 do Regulamento da Lei 3/1985, do 12 de abril, do patrimonio da Comunidade Autónoma Galega.
c) As cesións formalizaranse mediante escrituras públicas, debendo constar nelas os acordos de cesión e as aceptacións do cesionario, sendo os custos de outorgamento de conta do cesionario, así como os impostos derivados da transmisión, incluído se o houbese o de incremento de valor de terreos.
Disposición derradeira
A Consellería de Política Agroalimentaria e Desenvolvemento Rural, a través da Secretaría Xeral, realizará os trámites necesarios para a efectividade de canto se dispón neste decreto.
Santiago de Compostela, dezasete de xuño de dous mil catro.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria
e Desenvolvemento Rural